Minafon (cyfres deledu)

Cyfres ddrama deledu hynod boblogaidd oedd Minafon a ddarlledwyd ar S4C yn yr 1980au. Cynhyrchwyd y gyfres gan BBC Cymru i gychwyn, cyn i Ffilmiau Eryri gael ei greu. Darlledwyd y bennod gyntaf ar 1 Ionawr 1983 gyda'r bennod olaf ar 10 Mawrth 1989. Roedd y gyfres yn seiliedig ar gymeriadau o nofelau Eigra Lewis Roberts, Mis o Fehefin (1980) a Ha' Bach (1983). Cyhoeddwyd cyfrol gan Hughes a'i Fab i goffau diwedd y gyfres ym 1989.

 Cefndir 
Roedd Minafon yn stryd o dai teras mewn pentref bach dychmygol yn y Gogledd ac fe'i ffilmwyd ym mhentref Trefor, Gwynedd, Cymru.

Dilynai hynt a helynt pob dydd cymeriadau'r stryd ac fe'u portreadwyd gan gast o actorion cryf ac adnabyddus. Un o gynhyrchwyr y gyfres oedd Norman Williams ac un o'r cyfarwyddwyr oedd Dennis Pritchard Jones.Minafon ar IMDb

Nofel Eigra Lewis Roberts, Mis o Fehefin oedd cychwyn y gyfres, gyda'r ail-gyfres yn seiliedig ar yr ail nofel, Ha' Bach, na chafodd ei gyhoeddi tan ôl darlledu'r gyfres.

"Galwad ffôn" i Eigra gan y cynhyrchydd drama Alan Clayton o BBC Cymru oedd y sbardun, a hynny cyn y Nadolig 1982. 

"Nid cyfres gyffredin mo Minafon", yn ôl y cynhyrchydd Norman Williams ym 1989, "Gafaelodd yn nychymyg y gynulleidfa Gymraeg o'r cychwyn; apeliodd at bob oedran ac ymhob rhan o'r wlad. Mae'r rhesymau am hynny yn amlwg: stori dda, cymeriadau credadwy, deialog unigryw yng ngenau actorion abl, a thîm technegol profiadol yn gefn i'r cyfan. Rhaid ychwanegu at y rhain un ffactor arall, sef Trefor ei hun. Oherwydd ni fyddai Minafon yr hyn ydyw heb Lime Street a New Street, heb yr afon a heb Yr Eifl yn y cefndir," ychwanegodd."Stryd o dai rhywle yng Ngogledd Cymru. Ar yr wyneb, mae pob dim yn ddedwydd, ond wrth edrych y tu ôl i'r llenni mae'n stori wahanol: problemau priodasol, diweithdra, creulondeb corfforol a phroblem iaith." Dyna ddisgrifiad cylchgrawn S4C Sbec wrth gyflwyno'r gyfres gyntaf ym 1983. Bu 4 cyfres rhwng 1983 a 1989.
bawd|Cefn y gyfrol am y gyfres Minafon 1989
bawd|Criw cynhyrchu'r gyfres Minafon ym 1989
bawd|Clawr Sbec o 1986
 Cast a chymeriadau 
+CymeriadActorDic PŵalJohn OgwenLena PowellIola GregoryHannah [Haleliwia] MaryElen Roger JonesGwen EllisBeryl WilliamsMagi GochSue RoderickAngharad DandoGillian ElisaMati HuwsIris JonesHyw TwmDyfan RobertsDei EllisGrey EvansNesta MorrisSiw HughesEunice MurphyElliw HafKate LloydNesta HarrisBrian MurphyGwyn ParryPat OwensEluned JonesLeslie OwensClive RobertsDr PuwStewart JonesGwyneth PowellCarys LlewelynEmma HarrisValmai JonesMr Jones DaviesWyn Bowen HarriesGladys OwenMyfanwy TalogMadge ParrySian Wheldon Os ParryDylan WilliamsRhingyll DaviesJ. O. JonesLisNia MediTreforEric WynDaveCadfan RobertsTom RichmondTed IfansCharles WilliamsDoc O'BrienWilliamGarem JacksonSiwsanGwenno DafyddHenry Davies JonesTrefor SelwayElizabeth Davies JonesOlwen ReesDewi RhysDilys Price

 Cyfeiriadau 

Dolenni allanol

Categori:Rhaglenni teledu Cymreig yr 1980au
Categori:Rhaglenni teledu Cymraeg
Categori:Rhaglenni teledu drama